**Vállalkozási Szerződés Tervezet**

amely létrejött a(z)

**Martonvásár Város Önkormányzata**

Cím: 2462 Martonvásár, Budai út 13.

Képvisel: Dr. Szabó Tibor polgármester

Telefonszám: +36 22/460-004

Faxszám: +36 22/460-229

E-mail cím: onkormanyzat@martonvasar.hu

Adószám:

(a továbbiakban: „Megrendelő”), mint Megrendelő

és a

**………………………..**

Cím: ……………………….

Képvisel: ……………………….

Telefonszám: ………………………

Faxszám: ……………………….

E-mail cím: ……………………….

Adószám: …………………………

Bankszámlaszám:……………………..

(a továbbiakban: „Vállalkozó”), mint **Vállalkozó**

között, az alábbi tárgyban és a következő feltételek szerint.

1. **A SZERZŐDÉS TÁRGYA**

Megrendelő megrendeli, Vállalkozó elvállalja a közétkeztetés biztosítását szállítással együtt a Megrendelő által lefolytatott ***Közétkeztetési és szünidei étkeztetési szolgáltatás*** tárgyú (EKR .... 2024) közbeszerzési eljárás során közzétett felhívásban és kiadott közbeszerzési dokumentumokban meghatározott tartalommal, valamint a Vállalkozó által benyújtott ajánlat alapján. A közbeszerzési eljárás teljes iratanyaga (fizikai csatolás nélkül) jelen szerződés mellékletét képezi.

A közbeszerzési eljárás során részajánlattételi lehetőség nem volt biztosított, ennek megfelelően jelen szerződés a közbeszerzési eljárás egészére vonatkozik.

A Kbt. 131. § (2) bekezdés alapján Felek rögzítik a szerződéskötést megelőző közbeszerzési eljárás során alkalmazott értékelési szempontra tekintettel a Vállalkozó nyertes ajánlatának alábbi, értékelésre került elemeit:

|  |  |  |
| --- | --- | --- |
| **Sorszám** | **Értékelési részszempont megnevezése** | **Nyertes ajánlat szerinti megajánlás** |
| 1. | Nettó ajánlati ár (nettó Ft/adag). | ... |
| 2. | A közétkeztetésre vonatkozó táplálkozás-egészségügyi előírásokról szóló 37/2014. (IV. 30.) EMMI rendelet előírásaiban foglalt gyakoriságon felül az óvodás, az általános és a kollégiumban lakó középiskolás korcsoport számára teljes kiőrlésű gabona alapú élelmiszer szolgáltatásának vállalása (igen/nem).„Igen” vállalás esetén: * + 1. Ajánlattevő 10 nap alatt 3 vagy több alkalommal vállalja, hogy teljes kiőrlésű gabona alapú élelmiszert szolgáltat a kötelezően előírt 10 alkalom felett. Az a) megajánlás 10 pontot kap.
		2. Ajánlattevő 10 nap alatt 2 alkalommal vállalja, hogy teljes kiőrlésű gabona alapú élelmiszert szolgáltat kötelezően előírt 10 alkalom felett. A b) megajánlás 6 pontot kap.
		3. Ajánlattevő 10 nap alatt 1 alkalommal vállalja, hogy teljes kiőrlésű gabona alapú élelmiszert szolgáltat kötelezően előírt 10 alkalom felett. A c) megajánlás 3 pontot kap.

„Nem” vállalás esetén: Ajánlattevő nem vállalja, hogy a 37/2014. (IV. 30.) EMMI rendelet előírásaiban foglalt gyakoriságon felül szolgáltat teljes kiőrlésű gabona alapú élelmiszert az óvodás, az általános és a kollégiumban lakó középiskolás korcsoport számára. A megajánlás 0 pontot kap. | ... |
| 3. | A közétkeztetésre vonatkozó táplálkozás-egészségügyi előírásokról szóló 37/2014. (IV. 30.) EMMI rendelet előírásaiban foglalt gyakoriságon felül az óvodás, az általános és a kollégiumban lakó középiskolás korcsoport számára nyers gyümölcs, zöldség szolgáltatásának vállalása (igen/nem).„Igen” vállalás esetén: 1. Ajánlattevő 10 nap alatt 3 vagy több alkalommal vállalja, hogy nyers gyümölcsöt/zöldséget szolgáltat a kötelezően előírt 10 alkalom felett. Az a) megajánlás 10 pontot kap.
2. Ajánlattevő 10 nap alatt 2 alkalommal vállalja, hogy nyers gyümölcsöt/zöldséget szolgáltat kötelezően előírt 10 alkalom felett. A b) megajánlás 6 pontot kap.
3. Ajánlattevő 10 nap alatt 1 alkalommal vállalja, hogy nyers gyümölcsöt/zöldséget szolgáltat kötelezően előírt 10 alkalom felett. A c) megajánlás 3 pontot kap.

„Nem” vállalás esetén: Ajánlattevő nem vállalja, hogy a közétkeztetésre vonatkozó táplálkozás-egészségügyi előírásokról szóló 37/2014. (IV. 30.) EMMI rendelet előírásaiban foglalt gyakoriságon felül szolgáltat nyers gyümölcsöt/zöldséget az óvodás, az általános és a kollégiumban lakó középiskolás korcsoport számára. A megajánlás 0 pontot kap. | ... |
| 4. | A fogyasztói visszajelzési rendszer bevezetésének vállalása, a szolgáltatást igénybe vevőnek dokumentált módon véleménynyilvánításra, visszajelzésre van lehetősége (igen/nem). „Igen” vállalás esetén: 1. Ajánlattevő vállalja, hogy fogyasztói visszajelzési rendszert vezet be mind elektronikus felületen, mind papíralapon. Az a) megajánlás 10 pontot kap.
2. Ajánlattevő vállalja, hogy fogyasztói visszajelzési rendszert vezet be kizárólag papíralapon, vagy kizárólag elektronikus felületen (csak az egyik módon). A b) megajánlás 5 pontot kap.

„Nem” vállalás esetén: Ajánlattevő nem vállalja, hogy fogyasztói visszajelzési rendszert vezet be. A megajánlás 0 pontot kap.*Fogyasztói visszajelzési rendszer: AK fogyasztói visszajelzés alatt azt a folyamatot érti, mely során a fogyasztóktól érkező információkat, ötleteket, véleményeket AT megajánlásának megfelelő mód(ok)on összegyűjti, összesíti, a beérkezett véleményeket értékeli, majd javaslataival ellátva továbbítja azt AK részére, minden naptári negyedév utolsó szállítással érintett hetében.**Papír alapú fogyasztói visszajelző rendszer: Papír alapú formanyomtatvány (a szerződés melléklete; AK biztosítja) és a visszajelzések gyűjtésére szolgáló véleménygyűjtő doboz kihelyezése valamennyi szolgáltatásba bevont étkezőben. A dobozon fel kell tüntetni, hogy „Étkezéssel kapcsolatos visszajelzések”. A formanyomtatványok folyamatos rendelkezésre állásának biztosítása nyertes AT feladata.**Elektronikus fogyasztói visszajelző rendszer: AT az általa üzemeltetett honlapon a formanyomtatványt (a szerződés melléklete; AK biztosítja) és a fogyasztói visszajelzések közzétételére vonatkozó elektronikus levélcímet közzéteszi. AT a szolgáltatás teljesítésébe bevont valamennyi étkezdében kifüggeszti a fogyasztói visszajelzések közzétételére vonatkozó elektronikus levélcímet. Az elektronikus levélcím fölött fel kell tüntetni: „Az étkezéssel kapcsolatos visszajelzések az alábbi e-mail címen tehetők meg:..” AT AK részére közvetlen hozzáférést biztosít az elektronikusan érkezett fogyasztói visszajelzésekhez akár a belépéshez szükséges információk megadásával, akár az automatikus továbbítás funkció biztosításával.* | ... |
| 5. | Az ételek előállításának közúti távolsága 2462 Martonvásár, Szent László u 2. súlyponti kiszolgáló címhez képest (min. 0,00 km, max. 25,00 km). | ... |

1. **A SZERZŐDÉS HATÁLYA**
	1. Jelen szerződés határozott időre szól.
	2. A Vállalkozó 2024. szeptember 1. napjától 2026. augusztus 31. napjáig vállalja a közétkeztetéssel és szünidei étkeztetéssel kapcsolatos feladatok ellátását, mely további 24 hónappal meghosszabbítható a hatályos jogszabályok vonatkozó rendelkezéseinek figyelembe vételével.
	3. A szerződés meghosszabbítása tekintetében felek a határozott idő lejártát megelőzően 4 hónappal írásban nyilatkoznak. A szerződés csak a felek egyező írásos nyilatkozata alapján hosszabbodik meg 24 hónappal.
2. **A SZOLGÁLTATÁS DÍJA**
	1. A Vállalkozó az alábbi díjak felszámítására jogosult:

*(A táblázat a nyertes Ajánlattevő megajánlásának megfelelően kitöltendő)*

|  |  |
| --- | --- |
| **Közétkeztetési szolgáltatás helye** | **nettó Ft** |
| Brunszvik Teréz Óvoda 4-6 éves gyerekek részére tízórai (nettó Ft/adag) |  |
| Brunszvik Teréz Óvoda 4-6 éves gyerekek részére ebéd (nettó Ft/adag) |  |
| Brunszvik Teréz Óvoda 4-6 éves gyerekek részére uzsonna (nettó Ft/adag) |  |
| Brunszvik Teréz Óvoda 4-6 éves gyerekek részére összesen nettó Ft/nap/fő |  |
| Martonvásári Beethoven Általános Iskola 7-10 és 11-14 éves gyerekek részére tízórai (nettó Ft/adag) |  |
| Martonvásári Beethoven Általános Iskola „A” menüvel a 7-10 és „A” valamint „B” menüvel a 11-14 éves gyerekek részére ebéd (nettó Ft/adag) |  |
| Martonvásári Beethoven Általános Iskola 7-10 és 11-14 éves gyerekek részére uzsonna (nettó Ft/adag) |  |
| Martonvásári Beethoven általános iskola 7-10 és 11-14 éves gyerekek részére összesen nettó Ft/nap/fő |  |
| Pápay Ágoston Általános Iskola, Készségfejlesztő Iskola és Kollégium 7-10 és 11-14 éves gyerekek számára reggeli (nettó Ft/adag) |  |
| Pápay Ágoston Általános Iskola, Készségfejlesztő Iskola és Kollégium 7-10 és 11-14 éves gyerekek számára tízórai (nettó Ft/adag) |  |
| Pápay Ágoston Általános Iskola, Készségfejlesztő Iskola és Kollégium 7-10 és 11-14 éves gyerekek számára ebéd (nettó Ft/adag) |  |
| Pápay Ágoston Általános Iskola, Készségfejlesztő Iskola és Kollégium 7-10 és 11-14 éves gyerekek számára uzsonna (nettó Ft/adag) |  |
| Pápay Ágoston Általános Iskola, Készségfejlesztő Iskola és Kollégium 7-10 és 11-14 éves gyerekek számára vacsora (nettó Ft/adag) |  |
| Pápay Ágoston Általános Iskola, Készségfejlesztő Iskola és Kollégium 7-10 és 11-14 éves gyerekek számára összesen nettó Ft/nap/fő |  |
| Pápay Ágoston Általános Iskola, Készségfejlesztő Iskola és Kollégium 15-18 éves gyerekek számára reggeli (nettó Ft/adag) |  |
| Pápay Ágoston Általános Iskola, Készségfejlesztő Iskola és Kollégium 15-18 éves gyerekek számára tízórai (nettó Ft/adag) |  |
| Pápay Ágoston Általános Iskola, Készségfejlesztő Iskola és Kollégium 15-18 éves gyerekek számára ebéd (nettó Ft/adag) |  |
| Pápay Ágoston Általános Iskola, Készségfejlesztő Iskola és Kollégium 15-18 éves gyerekek számára uzsonna (nettó Ft/adag) |  |
| Pápay Ágoston Általános Iskola, Készségfejlesztő Iskola és Kollégium 15-18 éves gyerekek számára vacsora (nettó Ft/adag) |  |
| Pápay Ágoston Általános Iskola, Készségfejlesztő Iskola és Kollégium 15-18 éves gyerekek számára összesen nettó Ft/nap/fő |  |
| Pápay Ágoston Általános Iskola, Készségfejlesztő Iskola és Kollégium 19-69 éves felnőttek számára reggeli (nettó Ft/adag) |  |
| Pápay Ágoston Általános Iskola, Készségfejlesztő Iskola és Kollégium 19-69 éves felnőttek számára tízórai (nettó Ft/adag) |  |
| Pápay Ágoston Általános Iskola, Készségfejlesztő Iskola és Kollégium 19-69 éves felnőttek számára ebéd (nettó Ft/adag) |  |
| Pápay Ágoston Általános Iskola, Készségfejlesztő Iskola és Kollégium 19-69 éves felnőttek számára uzsonna (nettó Ft/adag) |  |
| Pápay Ágoston Általános Iskola, Készségfejlesztő Iskola és Kollégium 19-69 éves felnőttek számára vacsora (nettó Ft/adag) |  |
| Pápay Ágoston Általános Iskola, Készségfejlesztő Iskola és Kollégium 19-69 éves felnőttek számára összesen nettó Ft/nap/fő |  |
| Szünidei gyermekétkeztetés ebéd nettó Ft/nap/fő |  |

* 1. Jelen szerződésben rögzített ár tartalmaz minden költséget, mely a megrendelt terméknek az előállításához, a teljesítés helyére történő leszállításához, intézményeknek történő átadásához, kiosztásához és későbbi elszállításához szükséges, valamint a csomagolásához.
	2. A szállítandó mennyiség a Megrendelő által a napok száma és az igénybevevők száma alapján kerül meghatározásra.
	3. A Vállalkozó feladata a közbeszerzési eljárás során kiadott feladatleírásban foglaltak szerint a közétkeztetési és szünidei étkeztetés szolgáltatás ellátása. A Megrendelő fenntartja magának a jogot, hogy az említett mennyiségektől óvodások esetén + 10%, Általános Iskolánál reggeli +116 %, ebéd +47 %, uzsonna +126 %, a Pápay Ágoston Iskola esetében átlagosan 104%-kal eltérjen a tényleges étkezési létszám a köznevelési intézményekbe felvehető maximális létszámhoz viszonyítva, változatlan egységár és szállítási feltételek mellett. Továbbá szünidei gyermekétkeztetés esetén +10 adag/nap, vagy jogszabályban meghatározott jogosultak közül igényeltek számának arányában térhet el a megjelölt mennyiség.
	4. A megrendelést módosítani – szállítási helyek feltüntetésével – a szállítás időpontját megelőző munkanapon 9:00 óráig a Vállalkozó által közzétett formában lehet. A létszám-módosítást az aktuális lemondások, hiányzások és pótrendelések ismeretében a Vállalkozó helyi megbízottjánál lehet megtenni.
	5. A Vállalkozó a második évtől, évente egy alkalommal, május 31-ig jogosult bejelenteni - a 3.6.1. pontban meghatározott mértékig, a KSH által hivatalosan közzétett információknak megfelelően - szolgáltatási díjemelési szándékát a Megrendelő felé, mely díjemelés a szükséges önkormányzati rendeletmódosítást követően, legkorábban szeptember 1. napi hatállyal léphet érvénybe.
		1. A díjemelés mértékének meghatározásakor
			1. 45% súllyal az élelmiszerek

(az összehasonlítás alapja: 1.1.1.6. Fogyasztóiár-indexek a kiadások részletes csoportja szerint (előző év = 100,0 %) KSH tábla; „10-17 Élelmiszerek” sorában a (legutolsó év oszlopában szereplő adat- 100))

* + - 1. 35 % súllyal a havi bruttó átlagkereset

(az összehasonlítás alapja: 20.1.1.1. a munkaerő piac legfontosabb éves adatai. KSH tábla; Havi bruttó átlagkereset, Ft/hó/fő oszlopában szereplő adat; utolsó két év adata alapján számított emelkedés %-os mértéke két tizedesjegy pontossággal.)

* + - 1. 20 % súllyal az energiaköltségek

(az összehasonlítás alapja: 1.1.1.6. Fogyasztóiár-indexek a kiadások részletes csoportjai szerint (előző év =100,0 %) KSH tábla; „50. Háztartási energia” sorában a (legutolsó év oszlopában szereplő adat – 100))

elmúlt 12 havi növekedése kerül figyelembe vételre.

* + 1. A jelen szerződés 3.6.1. pontja szerinti szolgáltatási díj emelésének felső korlátja a teljes szerződéses időtartam alatt a közbeszerzésről szóló 2015. évi CXLIII. törvény (a továbbiakban: Kbt.) 141. §-ában foglaltak.
1. **SZÁMLÁZÁS**

* 1. Vállalkozó a leszállított mennyiségről a szállítólevelek alapján 30 naponként számlát állít ki.
	2. A Vállalkozó az alábbi összegekről a Megrendelő részére állít ki számlát:
* ***A térítési díj teljes összegét kifizető ellátottak esetében:***

- igénybevett étkezés fajtánként az egy adag étel nettó ára és a nettó térítési díj különbözete + ÁFA

* ***A Megrendelő által az 50%-os támogatási körbe sorolt ellátottak esetén:***

- igénybevett étkezésenként a nettó térítési díj fennmaradó 50%-a + ÁFA, valamint

- igénybevett étkezésenként a nettó eladási ár és a nettó térítési díj különbözete + ÁFA

* ***A Megrendelő által a 100%-os támogatási körbe sorolt, valamint a szünidei étkeztetésre jogosult ellátottak esetén:***

- igénybevett étkezésenként a nettó térítési díj teljes összege (100%-a) + ÁFA, valamint

- igénybevett étkezésenként a nettó eladási ár és a nettó térítési díj különbözete + ÁFA

* 1. A közétkeztetéssel kapcsolatban a számlát intézményenként kell benyújtani úgy, hogy a Brunszvik Teréz Óvoda esetén az óvoda nevére, míg a másik két intézménynél a Megrendelő nevére szóljon, akként, hogy azon az intézmények feltüntetésre kerülnek. Szünidei étkeztetés esetén a Megrendelő nevére kell a számlát kiállítani.
	2. A Kbt. 135. § (1) bekezdés alapján a Vállalkozó által benyújtott számla kifizethetőségére közétkeztetés esetén, a Megrendelő részéről, a mindenkori intézményvezető jogosult nyilatkozni, teljesítést igazolni. Míg szünidei étkeztetés esetén a Megrendelő jogosult teljesítésigazolásra. A teljesítésigazolás feltétele a Vállalkozó által működtetett étkező nyilvántartó programból kinyomtatott havi teljesítés, mely a számla mellékletét is képezi.
	3. A számlák kiegyenlítésére a teljesítés igazolását követően, a számla Megrendelőhöz való beérkezésétől számított 15 napon belül kerül sor a Vállalkozó …….. pénzügyi intézménynél (*Nyertes Ajánlattevő adatainak megfelelően kitöltendő*) vezetett ……………….. számú számlájára (*Nyertes Ajánlattevő adatainak megfelelően kitöltendő*) történő átutalással, a Kbt. 135. § (1) és (5)-(6) bekezdéseiben foglaltak szerint.
	4. Amennyiben az előző pontban meghatározott fizetési kötelezettségével Megrendelő késedelembe esik, úgy a késedelem időszakára Vállalkozó részére a Ptk. 6:155 §. –ban foglaltaknak megfelelő késedelmi kamatot köteles fizetni.
	5. Megrendelő előleget semmilyen jogcímen nem biztosít.
	6. A szerződés teljesítéshez szükséges fedezetet Megrendelő saját forrásból biztosítja.
1. **A TELJESTÉS HELYE, IDEJE**
	1. Vállalkozónak az óvoda és az általános iskola tekintetében az alábbiak szerint kell az ételt kiszállítani:
		1. Brunszvik Teréz Óvoda Martonvásár, Deák Ferenc u. 3.,
* a tízórait 7.30-ra kell leszállítania tálalható állapotban
* az ebédet 11.00 órára kell leszállítania tálalható állapotban
* az uzsonnát 14.00-ig kell leszállítania tálalható állapotban
	+ 1. Martonvásári Beethoven Általános Iskola Martonvásár, Szent László u 2.
* a tízórait 9.30-ra kell leszállítania tálalható állapotban
* az ebédet 11.00 órára kell leszállítania tálalható állapotban
* az uzsonnát 14.00-ig kell leszállítania tálalható állapotban
	1. Vállalkozó a Pápay Ágoston Általános Iskola, Készségfejlesztő Iskola és Kollégium tekintetében2462 Martonvásár, Bajcsy Zs. u. 32. címre az alábbi időpontokban kell az ételt kiszállítania:
* reggelit 6.30-ra kell leszállítania tálalható állapotban
* a tízórait 9.30-ra kell leszállítania tálalható állapotban
* az ebédet 11.00 órára kell leszállítania tálalható állapotban
* az uzsonnát 14.30-ra kell leszállítania tálalható állapotban
* a vacsorát 17.00-ra kell leszállítania tálalható állapotban
	1. A szünidei gyermekétkeztetés esetében a napi egyszeri, déli meleg főétkezés átadása Martonvásár Város közigazgatási területének központi részén, 11:00 és 12:30 közötti időszakban, vagy az érintetteknek házhoz szállítással történik.
1. **A TELJESÍTÉS MÓDJA**
	1. Vállalkozó a megrendelt mennyiséget a teljesítési hely(ek)re szállítja le. A termék szállítására és tárolására használt eszközöket a Vállalkozó díjmentesen bocsátja a Megrendelő rendelkezésére.
	2. A melegítőkonyhákat a Megrendelő – külön megállapodás alapján – a Vállalkozó használatába átengedi az alábbi feltételekkel.
	3. A melegítőkonyhák üzemeltetése, a rezsi költségek vállalás, a tálalás a Vállalkozó feladata valamennyi intézmény tekintetében. A termékeket szállítólevél kíséri. A Vállalkozó által üzemeltett melegítő konyha személyzete veszi át a leszállított ételmennyiségeket és gondoskodik azok megfelelő tárolásáról azok felhasználásáig. A gépkocsivezető és a kísérő köteles a szállítmányt a teljesítés helyén kirakodni. A tálalás megkezdése előtt a kiszállított ételek hőfokának ellenőrzése és rögzítése is a Vállalkozó által üzemeltett melegítő konyha személyzetének feladata, amelyhez fokmérőt a Vállalkozó biztosítja.
	4. A melegítőkonyhák üzemeltetése, a szükséges, funkciók szerinti állapotnak megfelelő helység, berendezési eszközök biztosítása, karbantartása, fizikai állapotának megőrzése, felújítása, valamint az étkezési felszerelések biztosítása és azok pótlása is a Vállalkozó kötelezettsége.
2. **MEGRENDELŐ EGYÉB KÖTELEZETTSÉGEI**
	1. Megrendelő - az intézmények vezetői útján - köteles a térítési díj kedvezményre jogosultakról folyamatosan, de legalább havonta egy alkalommal adatot szolgáltatni a Vállalkozó számára.
	2. Megrendelő az intézmények és saját költségvetésében biztosítja a kedvezményes étkeztetés és a rezsi költségek Áfa-val növelt előirányzatát és a szükséges költségvetési támogatását.
	3. A Kbt. 142. § (1) bekezdése alapján Megrendelő köteles dokumentálni a szerződés teljesítésére vonatkozó adatokat, ennek keretében köteles ellenőrizni és dokumentálni azon szerződéses kötelezettségek teljesítését, amelyeket a közbeszerzési eljárásban az értékelés során figyelembe vett, valamint minden, a szerződésben foglaltaktól eltérő teljesítést, annak okait és – adott esetben – a szerződésszegéssel kapcsolatos igények érvényesítését.
	4. A Kbt. 142. § (5) bekezdés alapján Megrendelő köteles a Közbeszerzési Hatóságnak bejelenteni, ha Vállalkozó szerződéses kötelezettségét súlyosan megszegte és ez a szerződés felmondásához vagy elálláshoz, kártérítés követeléséhez vagy a szerződés alapján alkalmazható egyéb jogkövetkezmény érvényesítéséhez vezetett, valamint ha Vállalkozó olyan magatartásával, amelyért felelős, részben vagy egészben a szerződés lehetetlenülését okozta.
	5. A Kbt. 142. § (6) bekezdés alapján Megrendelő köteles a Közbeszerzési Hatóságnak bejelenteni Vállalkozó szerződéses kötelezettségének jogerős bírósági határozatban megállapított megszegése esetén a szerződésszegés tényét, leírását, lényeges jellemzőit, beleértve azt is, ha a szerződésszegés a szerződés felmondásához vagy a szerződéstől való elálláshoz, kártérítés követeléséhez vagy a szerződés alapján alkalmazható egyéb szankció érvényesítéséhez vezetett, valamint ha Vállalkozó olyan magatartásával, amelyért felelős, (részben vagy egészben) a szerződés lehetetlenülését okozta.
3. **A Vállalkozó EGYÉB KÖTELEZETTSÉGEI**
	1. **Jelen szerződés szerint a térítési díjakat beszedésére Vállalkozó közvetlenül jogosult, mely bevétel Megrendelő bevétele.** Ennek érdekében a Megrendelő a Vállalkozó rendelkezésére bocsátja a térítési díjak hatályos helyi rendeletét, melynek alapját képezi a jelen szerződés mellékletében meghatározott nyersanyagköltség.
	2. A Vállalkozó a befizetésről (a tényleges étkezési létszámról) az intézmények részére írásban információt ad, legkésőbb a térítési díj beszedését követő öt munkanapon belül.
	3. Vállalkozó feladata annak ellenőrzése, hogy az étkezést csak az arra jogosultak vehessék igénybe, mely jogosultság ellenőrzése, egyéb jogosultság igazolási rendszer kiépítése a Vállalkozó feladata.
	4. A szülők/gondviselők/ellátásban résztvevő felnőttek a tárgyhóra esedékes térítési díjat egy összegben, számla ellenében, a tárgyhó 1. munkanapjáig egyenlíthetik ki, illetőleg pótbefizetés teljesíthető a tárgyhónap 3. munkanapjáig a Vállalkozó kijelölt képviselőjénél, az erre a célra kijelölt helyiségében készpénzben, vagy banki átutalással.
	5. A Pápay Ágoston Általános Iskola, Készségfejlesztő Iskola és Kollégium vonatozásában az előzőeken túl készpénzátutalási megbízás (sárga csekk) útján is történhet a teljesítés.
	6. Amennyiben az előzőekben megjelölt fizetési határidőig valamely ellátott részére nem történik meg a befizetés, Vállalkozó fenntartja annak lehetőségét, hogy az étkezési szolgáltatást, a Megrendelő előzetes értesítése mellett, az adott ellátott számára korlátozza.
	7. Vállalkozónak a teljesítés során megfelelő gonddal és igyekezettel kell eljárni.
	8. Vállalkozó a munkahelyi műveletekért és az általa alkalmazott dolgozókért teljes mértékben felelős, azokat úgy kell megválasztania, hogy a törvényi előírásoknak megfelelő végzettséggel, alkalmassági feltételekkel rendelkezzenek.
	9. Vállalkozó a vállalt feladatok elvégzéséhez a végleges és végrehajtható engedélyeket és dokumentációt köteles a munkahelyen tartani és azokat maradéktalanul betartani és betartatni.
	10. Vállalkozó köteles a tevékenységéből származó veszélyes hulladékokat (így az ételmaradékot is) a jogszabályi előírásoknak megfelelően kezelni, és gondoskodni az elszállításáról.
	11. A Vállalkozó köteles a szerződés hatálya alatt az európai és a nemzeti higiéniai és élelmiszerbiztonsági szabályozás betartására: - képes az erre a területre vonatkozó törvényes előírásokat betartani, - ismeri a HACCP azzal egyenértékű rendszer szerinti eljárást és többek között a következő területekre alkalmazzák (helyiségek és felszereltség, beleértve a karbantartást is; hulladékgazdálkodás; az élelmiszerek feldolgozása és kiosztása; a dokumentációs rendszer, a HACCP terén és az önellenőrzések; epidemiologiai vizsgálatok élelmiszermérgezés estében).
	12. Vállalkozó kijelenti, hogy rendelkezik a HACCP élelmezésbiztonsági vagy azzal egyenértékű rendszer által megkövetelt szállító edényezettel.
	13. Vállalkozó köteles a jelen szerződésben meghatározottak teljesítéséhez, a melegítőkonyha üzemeltetése során felhasznált közművek, úgy, mint: energia (elektromos áram, gáz), víz és csatorna, a kommunális szemétszállítás költségeit az adott intézményt mindenkori működtetőjével külön megállapodás alapján megtéríteni és ezen megállapodás meglétét igazolni a Megrendelő felé.
	14. Vállalkozó köteles az étrendeknek megfelelő étlapokat 1 hónapra előre előkészíteni, mely során be kell tartania a tervezett időszakra vonatkozó, mindenkor hatályos rendeleti előírásokat.
	15. A tárgyhónapot megelőző hónap 1. napjától 10. napjáig kell a Vállalkozónak a Martonvásári Beethoven Általános Iskolába járó, 11-14 éves korú gyermekek részére az „A” és „B” menü választását biztosítania, az általa üzemeltetett rendszerben. Amennyiben a nyitva álló határidőig nem választanak a gyermekek részére a menük közül, az érintett gyermek az adott hónapban automatikusan az „A” menüt kapja.
	16. Vállalkozó az alábbi szempontok szerint állítja össze az étrendeket:
* korszerű táplálkozási követelmények betartása,
* a mindenkor hatályos közétkeztetésre vonatkozó táplálkozás-egészségügyi előírások (37/2014. (IV. 30.) EMMI rendelet) betartása,
* az idénynek megfelelő nyersanyagok alkalmazása,
* a korcsoportnak való megfelelőség,
* az egyes étkezések (reggeli, tízórai, ebéd, uzsonna, vacsora) összhangja,
* az ételek korszerű és kímélő konyhatechnológiai módszerekkel történő előállítása.
	1. Vállalkozó köteles a kizárólagosan használatba vett helyiségek területén a munkabiztonsági és tűzvédelmi szabályokat betartani, továbbá az átvett terültet vagyonvédelmi szempontból biztonságosan használni.

* 1. Vállalkozó kötelessége a konyha területén rovar- és rágcsálóirtás jogszabályban rögzítettek, illetve szükség szerinti elvégzése és költségeinek megfizetése.
	2. Vállalkozó köteles gondoskodni arról, hogy a kiszállított étel hőmérséklete: meleg étel kiszállításakor legalább 62 0C-os, hideg élelem kiszállításakor 4-5 0C-os hőmérsékletű. A szállítási idő az 1 órát nem haladhatja meg.
	3. A Vállalkozó kijelenti, hogy a szállító járműve rendelkezik egyedi étel kiszállítására feljogosító engedéllyel, az tiszta, fertőtleníthető.
	4. Vállalkozó kötelezettsége a melegítőkonyha és azokban lévő, közvetlenül érintő épületgépészeti berendezéseinek üzemképes állapotban tartása (légtechnika, fűtés, kémény), meghibásodások javítása.

A szerződéses jogviszony időtartama alatt a melegítőkonyha tekintetében a Vállalkozó értéknövelő beruházást kizárólag az intézmény mindenkori fenntartója, illetőleg az épület mindenkori üzemeltetője/tulajdonosa/vagyonkezelője előzetes hozzájárulásával végezhet. Az értéknövelő beruházást, illetve a kialakítások értéknövekedési értékét a felek külön megállapodásban rendezik.

* 1. A Felek kijelentik, hogy jelen szerződés érvényességéhez nem szükséges harmadik személy vagy hatóság hozzájárulása. A működéshez szükséges hatósági engedélyek beszerzése a Vállalkozó feladata.
	2. Megrendelő köteles Vállalkozó részére a működési engedélyek megszerzéséhez minden segítséget biztosítani.
	3. Vállalkozó a jelen szerződésből fakadó kötelezettségei során köteles a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló, az Európai Parlament és a Tanács (EU) 2016/679 rendeletben (a továbbiakban: GDPR rendelet) foglaltakat betartani, és a szolgáltatást igénybe vevőket tájékoztatni a GDPR rendeletben foglaltak érvényesüléséről és érvényesítéséről.
1. **Szerződést Biztosító mellékkötelezettségek**
	1. Vállalkozó átadási késedelme esetére a Megrendelő a késedelem minden órája után 10.000,-Ft/megkezdett késedelmes óra/alkalom késedelmi kötbért köteles fizetni. Ez alól csak akkor és olyan mértékben mentesül, amilyen módon és mértékben bizonyítja, hogy a késedelem vis maiorra, vagy a Megrendelő felróható magatartására vezethető vissza. Minden megkezdett óra egész órának számít. A késésről, illetve annak időtartamáról jegyzőkönyvet kell felvenni.
	2. Vállalkozó hibás teljesítése esetére a Megrendelő részére nettó 50.000,-Ft/alkalom hibás teljesítési kötbért köteles fizetni.
	3. A Vállalkozó érdekkörében felmerült bármilyen okból bekövetkező teljes vagy részleges meghiúsulás esetén a Vállalkozó köteles megtéríteni a Megrendelő minden ezzel összefüggő kárát és költségét. Az ilyen károk vagy költségek többletfedezeteként Megrendelőt visszatartási jog illeti meg a Vállalkozó vele szemben esedékessé vált követeléseire. Felek ezzel egyidejűleg meghiúsulási kötbért is kikötnek, amelynek mértéke a nettó ellenszolgáltatás 5%-a. A meghiúsulásról jegyzőkönyvet kell felvenni.
	4. Ha a Vállalkozó a Megrendelő utasításának nem tesz eleget, illetve bármilyen módon megszegi a szerződésben foglalt kötelezettségét a Megrendelő határidő tűzésével felhívja a szerződésszegés megszüntetésére. Ha a Vállalkozó Megrendelő által megszabott határidőig a szerződésszegés megszüntetésére nem tesz meg minden elvárható lépést, Megrendelő azonnal hatállyal felmondhatja a szerződést.
	5. Ha a Vállalkozó neki felróható okból nem szerződésszerűen teljesít, Megrendelőnek kártérítési felelősséggel tartozik.
	6. Megrendelő a szerződési biztosítékot meghaladó mértékű kárigényét jogosult beszámítással érvényesíteni a Vállalkozó számlájával szemben.
	7. Ha Megrendelő a Vállalkozó számlájának kifizetésével késedelembe esik, a Ptk-ban rögzített mértékű késedelmi kamat fizetésére köteles.
	8. Ha a Vállalkozót csőd, vagy felszámolási eljárás során fizetésképtelenné nyilvánítják, Megrendelő írásban azonnali hatállyal elállhat a szerződéstől.
	9. A Vállalkozó tudomásul veszi, hogy a Megrendelő legalább évente egyszer elégedettségi vizsgálatot kezdeményezhet a szolgáltatást igénybevevők körében. Ezen kutatást soron kívül is el kell végezni, amennyiben a szolgáltatást igénybevevők legalább 30 %-a kifogással él az étellel szemben. Egy független dietetikai szakértőt kérnek meg az ellenőrzésre, aki meghatározott rendszerességgel kontrollálja nem csak az étlapot, hanem az elkészült étel minőségét is. Ő véleményezési joggal vannak felruházva kezdeményezheti – nem megfelelő teljesítés és súlyos szakmai hibák esetén - a szerződés megszüntetését.
	10. Vállalkozó, a Kbt. 135. § (4) bekezdésében foglaltaknak megfelelően a szerződéskötéskor teljesítési biztosíték megfizetésére köteles, melynek igazolása a Kbt. 134. § (6) bekezdés a) pont alapján történik. A teljesítési biztosíték megfizetésére legkésőbb szerződés hatálybalépésekor kerül sor. A teljesítési biztosíték összege a teljesítés időszakára eső teljes nettó ellenszolgáltatás 2 %-a
	11. Vállalkozó kijelenti, hogy a szerződés megkötésének időpontjában rendelkezik érvényes, közétkeztetési tevékenységre vonatkozó, legalább 20 000 000 (húszmillió) HUF/év és legalább 10 000 000 (tízmillió) HUF/kár keretösszegű felelősségbiztosítással. A felelősségbiztosítási kötvény másolata a szerződés mellékeltét képezi.
	12. Vállalkozó kijelenti továbbá, hogy rendelkezik érvényes MSZ EN ISO 9001, MSZ EN ISO 22000, MSZ EN ISO 14001 szabvány szerinti rendszert igazoló tanúsítvánnyal és HACCP tanúsítvánnyal. A tanúsítványok másolata a szerződés mellékletét képezi.
2. **A SZERZŐDÉS FELMONDÁSA**
	1. A szerződés azonnali felmondására bármelyik fél a másik fél súlyos szerződésszegése esetén jogosult. Amennyiben valamelyik fél a másik szerződésszegő magatartását észleli, azt írásban jelezni kell oly módon, hogy az átvétel egyértelműen bizonyítható legyen. Az írásbeli értesítésben fel kell szólítani a felet szerződésszegő magatartása határidőre történő megszüntetésére. Amennyiben a szerződésszegő magatartás az írásbeli értesítésben megjelölt határidőt követően is fennáll, a rendkívüli felmondás lehetőségére jogosulttá válik a szerződésszegést elszenvedett fél.

A Felek különösen az alábbi eseteket tekintik súlyos szerződésszegésnek:

* Vállalkozó működési engedélyét bevonják,
* a szerződő felek valamelyikének fizetésképtelenségét bírósági határozat megállapította,
* Vállalkozó késedelmesen teljesít, ha a teljesítéssel – neki felróható okból – 12 havonta 15 (tizenöt) órát meghaladó késedelembe esik, vagy
* Vállalkozó hibásan teljesít, ha a teljesítés – neki felróható okból – 12 havonta 15 (tizenöt) alkalmat meghaladóan hibásan teljesít
* Megrendelő saját hibájából sorozatosan nem teljesíti jelen szerződésben vállalt kötelezettségeit, és a Vállalkozó írásbeli felszólítására sem szünteti meg kötelezettségszegő magatartását
* Megrendelő fizetési kötelezettségének határidőben nem tesz eleget, és a kialakult helyzet a Vállalkozó első írásbeli felszólítására sem változik.
	1. A felmondási jog gyakorlása előtt a Felek a szerződés teljesítését közösen értékelik és a vitás kérdések tisztázásával, egyezség megkötésével megkísérlik a szerződéses kapcsolat fenntartását. Felek a szerződés megszűnése esetén kötelesek egymással tételesen elszámolni.
	2. A Kbt. 136. § (1) bekezdés alapján Vállalkozó
1. nem fizethet, illetve számolhat el a szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és amelyek a Vállalkozó adóköteles jövedelmének csökkentésére alkalmasak.
2. a szerződés teljesítésének teljes időtartama alatt tulajdonosi szerkezetét Megrendelő számára megismerhetővé teszi és a Kbt. 143. § (3) bekezdése szerinti ügyletekről a Megrendelőt haladéktalanul értesíti.
	1. A Kbt. 143. § (3) bekezdés alapján Megrendelő jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon - ha
3. A Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel;
4. a Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.
	1. A szerződés 10.4. pontja szerinti felmondása esetén a Vállalkozó a szerződés megszűnése előtt már teljesített szolgáltatás szerződésszerű pénzbeli ellenértékére jogosult.
	2. A Kbt. 143. § (1) bekezdés alapján Megrendelő a szerződést felmondhatja, vagy – a Ptk.-ban foglaltak szerint – a szerződéstől elállhat, ha:

a) feltétlenül szükséges a szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni;

b) Vállalkozó nem biztosítja a Kbt. 138. §-ban foglaltak betartását, vagy Vállalkozó személyében érvényesen olyan jogutódlás következett be, amely nem felel meg a Kbt.139. §-ban foglaltaknak; vagy

c) az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés nem semmis.

* 1. A Kbt. 143. § (2) bekezdés alapján Megrendelő köteles a szerződést felmondani, vagy – a Ptk.-ban foglaltak szerint – attól elállni, ha a szerződés megkötését követően jut tudomására, hogy Vállalkozó tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.
1. **ALVÁLLALKOZÓ IGÉNYBEVÉTELE**
	1. A szerződés tárgyát képező munka elvégzéséhez a Megrendelővel történt előzetes egyeztetés alapján a Vállalkozó alvállalkozót igénybe vehet. Az igénybe vett alvállalkozóért a Vállalkozó úgy felel, mintha az alvállalkozó által ellátott feladatokat maga végezte volna el. A Kbt. 138. § (3) bekezdésre figyelemmel Megrendelő nem korlátozza Vállalkozó alvállalkozó bevonására való jogosultságát, Felek rögzítik, hogy a szerződéskötést megelőző közbeszerzési eljárás során Megrendelő a Kbt. 65. § (10) bekezdése szerinti lehetőséggel nem élt.
	2. Vállalkozó a szerződés megkötésének időpontjában, majd – a később bevont alvállalkozók tekintetében – a szerződés teljesítésének időtartama alatt köteles előzetesen Megrendelőnek valamennyi olyan alvállalkozót bejelenteni, amely részt vesz a szerződés teljesítésében.
	3. Vállalkozó a bejelentéssel együtt köteles az ajánlatkérőnek az alvállalkozó megnevezésén, adószámán, elérhetőségén, a képviseletre jogosult személyén túl az ajánlattevői teljesítésen belül az alvállalkozói teljesítés várható százalékos arányát, valamint az alvállalkozói szerződés szerinti ellenszolgáltatás értékét megadni.
	4. Vállalkozó a szerződés teljesítésének időtartama alatt köteles Megrendelőt tájékoztatni az alvállalkozók bejelentésben közölt adatainak változásáról.
	5. Vállalkozó kifejezetten nyilatkozik, hogy a szerződés teljesítéséhez nem vesz igénybe a közbeszerzési eljárásban előírt kizáró okok hatálya alatt álló alvállalkozót.
	6. Vállalkozó köteles Megrendelőnek az alvállalkozói teljesítést követően az ajánlattevői teljesítésen belül az alvállalkozói teljesítés tényleges százalékos arányát, valamint az ellenszolgáltatás teljesítésének időpontját és a kifizetett ellenszolgáltatás értékét bejelenteni.

dokument

* 1. A Kbt. 138. § (2) bekezdés alapján Vállalkozó a teljesítéshez az alkalmasságának igazolásában részt vett szervezetet a Kbt. 65. § (7) bekezdése szerint az eljárásban bemutatott kötelezettségvállalásnak megfelelően, valamint a Kbt. 65. § (9) bekezdésében foglalt esetekben és módon köteles igénybe venni, valamint köteles a teljesítésbe bevonni az alkalmasság igazolásához bemutatott szakembereket.

E szervezetek vagy szakemberek bevonása akkor maradhat el, vagy helyettük akkor vonható be más (ideértve az átalakulás, egyesülés, szétválás útján történt jogutódlás eseteit is), ha a Vállalkozó e szervezet vagy szakember nélkül vagy a helyette bevont új szervezettel vagy szakemberrel is megfelel - amennyiben a közbeszerzési eljárásban az adott alkalmassági követelmény tekintetében bemutatott adatok alapján Megrendelő szűkítette az eljárásban részt vevő gazdasági szereplők számát, az eredeti szervezetekkel vagy szakemberrel egyenértékű módon megfelel - azoknak az alkalmassági követelményeknek, amelyeknek az ajánlattevőként szerződő fél a közbeszerzési eljárásban az adott szervezettel vagy szakemberrel együtt felelt meg.

* 1. A Kbt. 138. § (4) bekezdés alapján az eljárás során Vállalkozó által bemutatott valamely szervezet vagy szakember bevonásától nem lehet eltekinteni olyan esetben, ha az érintett szerződés sajátos tulajdonságait figyelembe véve az adott személy (szervezet) igénybevétele a közbeszerzési eljárásban az ajánlatok értékelésekor meghatározó körülménynek minősült. Ilyen esetben csak a jogutódlás olyan eseteiben változhat a bevont szervezet, ha az új szervezet az értékeléskor figyelembe vett minden releváns körülmény – különös tekintettel a Kbt. 76. § (3) bekezdés b) pontja szerinti esetben az értékelt személyi állomány – tekintetében az eljárásban bemutatott szervezet jogutódjának tekinthető. Az értékeléskor meghatározó szakember személye csak Megrendelő hozzájárulásával és abban az esetben változhat, ha az értékeléskor figyelembe vett minden releváns körülmény tekintetében az értékelttel legalább egyenértékű szakember kerül bemutatásra.

1. **MINŐSÉGI ELŐÍRÁSOK**
	1. Vállalkozó garantálja, hogy a leszállított termékek minősége megfelel a Magyar Élelmiszerkönyv előírásainak, valamint hogy a tevékenységét a kereskedelmi tevékenységek végzésének feltételeiről szóló 210/2009. (IX. 29.) Korm. rendeletben foglalt előírásoknak, követelményeknek megfelelően végzi.
	2. Az esetleges mennyiségi és minőségi kifogásokat a Megrendelő által kijelölt személy jegyzőkönyvben rögzíti.
	3. A Vállalkozó vállalja, hogy

- a húsféleségek közül baromfi az óvodások, az általános iskolások és a kollégiumban lakó középiskolások étrendjében legalább heti 2 alkalommal,

- főzelékféle ebédre az óvodások részére legalább heti 3, az általános iskolások részére legalább heti 2 alkalommal,

- édesség, finompékáru az óvodások, az általános iskolások részére kisétkezésre, illetve a középiskolások részére reggelire, vagy kisétkezésre heti legalább 2 alkalommal,

- gyümölcs- vagy zöldséglé az óvodások, az általános iskolások és a középiskolások részére heti legalább 1 alkalommal
felhasználásra kerül az étrendben, valamint

- meleg tízórait szolgáltat az óvodások és meleg reggelit a kollégiumban lakó középiskolások részére heti 1 alkalommal és

- meleg vacsorát szolgáltat a kollégiumban lakó középiskolások részére heti 4 alkalommal.

Megrendelő 1 hét alatt 5 élelmezési napot ért.

A vállalkozó vállalja továbbá, hogy

-az óvodások és általános iskolások részére minden tízórai, a kollégiumban lakó középiskolások részére minden reggeli tápanyagdús, hozzáillő, megfelelő mennyiségű folyadékkal kiegészítve;

- májat az alábbiak szerint korlátozva kínál:

→ az óvodások és az alsó tagozatos általános iskolások étrendjében csak kisétkezésre,

→ az általános iskola felső tagozatos étrendben ebédre csak az alternatív „B” menü második fogása tartalmazhatja, ezen kívül kisétkezésre is adható. Amikor a „B” menü májat tartalmaz, az „A” menüben hús legyen.

* 1. A Vállalkozó a szerződés teljesítése alatt (főzőkonyhánként, illetve telephelyenként) az ételek elkészítéséhez a beszerzett termékek összértékének 80 százalékát a közétkeztetési rövid ellátási láncban beszerzett termékekből, illetve a helyi élelmiszer termékekből köteles biztosítani.

Vállalkozó köteles a nyomonkövetési dokumentációjából külön jogszabály szerint elektronikus úton adatot szolgáltatni a Nemzeti Élelmiszerlánc-biztonsági Hivatal (a továbbiakban: NÉBIH), valamint a Nemzeti Népegészségügyi és Gyógyszerészeti Központ részére, e bekezdésben foglalt kötelezettség teljesítésének igazolása céljából. Az adatszolgáltatás, valamint a közétkeztetés tárgyú közbeszerzések tekintetében alkalmazandó eljárások sajátos szabályairól szóló 676/2020. (XII. 28.) Korm. rendelet 4. és 5. § szerint vállalt feltételek teljesülését külön jogszabály szerint kockázatbecslés alapján a NÉBIH, a táplálkozás-egészségügyi feltételek teljesülését a népegészségügyi hatóság ellenőrzi.

* 1. A Vállalkozó köteles különös gondot fordítani az ünnepi étkeztetésre, ezért ünnepeken a népszokásnak, illetve a gyerekek igényeinek megfelelő ételek készítésére köteles.
	2. Amennyiben az iskolások vagy az óvodások évente akár több alkalommal csoportos kirándulásra mennek, ezeken a napokon külön-külön csomagolt – nem ömlesztett – hideg élelem biztosítására köteles a Vállalkozó, amelynek teljesítése a napi étkezési díj összegének megfelelő mértékben történik.
	3. A Vállalkozó vállalja, hogy a kiszállított ételféleségek mennyiségeit és összetételét (minőségét) a 37/2014. (IV.30.) EMMI rendelet, illetőleg a mindenkor hatályos jogszabályi előírásoknak megfelelően, valamint jelen szerződésben és annak mellékleteiben (különösen a kiadott közbeszerzési dokumentumokban, feladatleírásban) foglaltak szerint biztosítja a jelen szerződés teljes időtartama alatt.
	4. A Vállalkozó tudomásul veszi, hogy a Megrendelő által az adagok ellenőrzése szúrópróba szerint történik.
	5. Ellenőrzésre jogosultak: intézményvezető, önkormányzat által kijelölt személy, a jegyző és a dietetikus. Ellenőrzés esetén biztosítani kell a nyersanyag kiszabat megtekintését, arról másolat is készíthető kell, hogy legyen. (72 óráig megőrzött, aláírt az étel készítőjének a nevét is tartalmazza.)
	6. A Vállalkozó a felvágott húskészítmények szállítása esetén annak szavatosságát dokumentálni köteles, úgy, hogy fel kell tüntetnie a szeletelés időpontját is, mivel Megrendelő előírja, hogy a szeletelés és a felhasználás közötti idő ne haladja meg a 24 órát.
	7. A szállításvégző minden alkalommal és minden helyszínen átadja a megfelelő hőfokú, minőségű és mennyiségű ételt, amelyet az intézmény esetén, annak részére átvevő aláírásával igazol.
1. **A SZERZŐDŐ FELEK KÉPVISELŐI**
	1. A Felek részéről kapcsolattartásra kijelölt személy(ek).

Megrendelő részéről:

**Martonvásári Beethoven Általános Iskola**

2462 Martonvásár, Beethoven tér 1.

+36 22-569-210

+36 22-569-217

beethoveniskola@gmail.com

**Brunszvik Teréz Óvoda**

Stefkovits Ferencné

óvodavezető

2462 Martonvásár, Deák F. u. 3.

+36 22-460-290;

mvovoda@gmail.com

**Pápay Ágoston Általános Iskola, Készségfejlesztő Iskola és Kollégium**

...

intézményvezető

**Szünidei étkeztetés esetén**

…..

Szállító részéről: *(Nyertes Ajánlattevő adatainak megfelelően kitöltendő)*

…….. (név)

……… (székhely)

……… (telefon

……… (fax)

……… (e-mail cím)

* 1. A Felek részéről jognyilatkozatra kijelölt személy:
* Fenntartó részéről: polgármester
* Szállító részéről: …………. (név) *(Nyertes Ajánlattevő adatainak megfelelően kitöltendő)*
1. **A SZERZŐDÉS MÓDOSÍTÁSA**

A tárgyi szerződés mindennemű módosítása és kiegészítése írásos formában a szerződő felek egyetértésével, a Kbt. 141.§ alapján lehetséges.

1. **A SZERZŐDÉS DOKUMENTUMAI**

A közbeszerzési eljárás iratanyaga (fizikai csatolás nélkül is) jelen szerződés elválaszthatatlan mellékletét képezi, amelyekkel a szerződés együtt értelmezendő.

Mellékletek:

* Vállalkozó ajánlata,
* ajánlattételi felhívás és dokumentáció (a dokumentáció III. kötetében található a feladatleírás),
* a feladat elvégzéséhez szükséges engedélyek,
* átadási jegyzőkönyv (leltár),
* a 37/2014. (IV.30.) EMMI rendelet szerint.
1. **ZÁRÓ RENDELKEZÉSEK**

A jelen szerződésben nem szabályozott kérdésekben a Polgári Törvénykönyv és a Kbt., és a további vonatkozó jogszabályok előírásai az irányadók.

 Szerződő felek a jelen szerződésből eredő vitájukat elsődlegesen tárgyalásos úton rendezik, amennyiben az nem vezet eredményre, kikötik az ügyben hatáskörrel és illetékességgel rendelkező bíróság illetékességét.

Megrendelő a jelen szerződés aláírásával nyilatkozik arról, hogy az államháztartásról szóló 2011. évi CXCVI. törvény 3. § (1) bek. 1. a-c) pontokban meghatározott átlátható szervezetnek minősül.

Felek gondoskodnak arról, hogy a kijelölt kapcsolattartókat – mint érintetteket – megfelelőképp tájékoztassák arról, hogy a jelen Szerződésben megadott személyes adataikat a Felek közfeladat ellátása érdekében történő kapcsolattartás céljából kezelik, összhangban a GDPR rendelettel. Az adatkezelés jogalapja a GDPR rendelet 6. cikk (1) bekezdésének e) pontja.

Felek tudomásul veszik, hogy a kapcsolattartóként megjelölt személy a GDPR rendelet 15., 16. és 18. cikkével összhangban gyakorolhatja hozzáférési jogát, kérheti a személyes adatainak helyesbítését, kezelésének korlátozását, illetve a GDPR rendelet 21. cikke szerint tiltakozhat azok kezelése ellen. A kötelezően megadott személyes adatok kezelése jelen Szerződés előkészítésével kezdődik és az adatok törléséig tart. A törlésre akkor kerülhet sor, ha a vonatkozó európai uniós és nemzeti jogszabályok szerint a támogatott tevékenység egyes részeivel kapcsolatos dokumentum-megőrzési kötelezettség megszűnik.

Felek haladéktalanul tájékoztatják egymást, amennyiben valamely kapcsolattartóként megjelölt személy a fentiek szerint gyakorolja hozzáférési jogát, kéri a személyes adatainak helyesbítését, kezelésének korlátozását, vagy tiltakozik azok kezelése ellen.

Ezen szerződés ….. számozott oldalt és ……. mellékletet tartalmaz. Jelen szerződés véleményeltérés nélkül, változatlan tartalommal érvényes. Szerződő felek ezen szerződést kölcsönösen átolvasták, értelmezték és azt mind szerződési akaratukkal mindenben megegyezőt aláírták.

Martonvásár, 2024. ………..

…………………………………. ……………………………….

 **Megrendelő** **Vállalkozó**

 Dr. Szabó Tibor

 Polgármester

Jogi ellenjegyző:……………………….

Pénzügyi ellenjegyző: ………………….